Ε.1. Η **Συμμαχία της Δήλου** - Η Συμμαχία όργανο της Αθηναϊκής Ηγεμονίας

1. Πώς **δημιουργήθηκε** η Συμμαχία της Δήλου;

* Οι πόλεις του Αιγαίου φοβούμενες επιστροφή των Περσών αναζητούν στήριγμα και στρέφονται στη Σπάρτη.
* Αδυναμία της Σπάρτης να εξασφαλίσει την ασφάλεια των νησιών του Αιγαίου.
* Η Αθήνα μέσω του Αριστείδη παίρνει την πρωτοβουλία ίδρυσης της Συμμαχίας της Δήλου (478 π.Χ.).

2. Πώς ήταν **οργανωμένη** η Συμμαχία;

* Όργανο της συμμαχίας είναι το ετήσιο συνέδριο της Δήλου (μια ψήφος ανά πόλη).
* Το συνέδριο γινόταν μία φορά το χρόνο στη Δήλο.
* Συνεισφορά ανδρών και πλοίων από κάθε πόλη ή καταβολή φόρου. Ο Αριστείδης, πρώτος, καθόρισε το ποσό της εισφοράς για κάθε πόλη με τόσο δίκαιο τρόπο, ώστε οι σύμμαχοι τον ονόμασαν «τον δικαιότερο από όλους τους ανθρώπους».
* Οι Ελληνοταμίες (10 Αθηναίοι) διαχειρίζονταν τα χρήματα που φυλάσσονταν στη Δήλο.
* Η Αθήνα είχε ηγετικό ρόλο σχεδιάζοντας τις πολεμικές επιχειρήσεις, αλλά οι πόλεις διατηρούσαν την αυτονομία τους.

3. Πώς **λειτούργησε** η Συμμαχία υπό την ηγεσία του Κίμωνα;

- Τρεις οι στόχοι του **Κίμωνα**:

1. Διεύρυνση της Συμμαχίας της Δήλου.

2. Συνέχιση του πολέμου κατά των Περσών.

3. Φιλικές σχέσεις με τη Σπάρτη.

- Μετά τη νίκη εναντίον των Περσών στον ποταμό Ευρυμέδοντα (467 π.Χ.) η Συμμαχία κυριαρχεί στο Αιγαίο αποτελούμενη από περίπου 400 πόλεις.

- Αντιδράσεις από τους συμμάχους για την ηγεμονική συμπεριφορά των Αθηναίων.

- Οι κατά τόπους εξεγέρσεις καταπνίγονται από τον Κίμωνα.

4. Πώς η Δηλιακή Συμμαχία μετατρέπεται σε **αθηναϊκή ηγεμονία**;

* Καταργείται η αυτονομία των πόλεων.
* **Περικλής**, 454 π.Χ.: μεταφέρει το ταμείο από τη Δήλο στην Ακρόπολη της Αθήνας.
* Κατάργηση του ετήσιου συνεδρίου.
* Η Αθήνα ορίζει τις τύχες των συμμάχων και τον φόρο που θα πλήρωναν.
* **Ειρήνη του Καλλία** (449 π.Χ.) : τερματισμός ελληνοπερσικής σύγκρουσης. Κύριος όρος: Οι **Πέρσες** αναγνωρίζουν την αυτονομία των ελληνικών πόλεων.
* Παρά το τέλος των πολέμων, η Συμμαχία δε διαλύεται.